Коронавирус дунёда: Британияда кутилмаган карантин, Парагвайда намойишлар, Японияда хавотирли ҳолат\nЭнг кўп касалланиш ҳолатлари АҚШда - 4,5 млн киши. Бразилия иккинчи (2,6 млн), Ҳиндистон учинчи (1,6 млн), Россия (839 минг) тўртинчи ўринда бормоқда, дейилади "KUN.uz" хабарида.\n«Биз бир ҳафта ичида деярли барча туманларда ташхислар сонининг барқарор камайиши ҳолатидан 90 фоиз ҳудудда уларнинг ортишига ўтдик», - дейди у.\nҲиндистонда кунлик зарарланиш ҳолатлари бўйича энг юқори кўрсаткич қайд этилди - 52 мингдан ортиқ. Айниқса Махараштра, Тамилнад ва Андхра-Прадеш каби штатларда вазият оғир.\nҲиндистонда март ойи охирида қатъий карантин жорий этилганди, июнь ойидан карантин босқичма-босқич юмшатилиши бошланди. Чоршанба куни ҳукумат карантин режими яна юмшатилиши ҳақида хабар қилди - 5 июлдан спорт заллари ва меҳмонхоналар ишлай бошлайди.\nЯпония пойтахтида жума куни касалланиш ҳолатлари кунлик суръатида рекорд даражадаги ўсиш қайд этилди - 450дан ортиқ кишига коронавирус ташхиси қўйилган. Пайшанба куни мамлакат кунлик касалланиш ҳолатлари бўйича рекорд қайд этилганди.\nКунлик ташхислар сони рекорд даражада ортиши яна бир неча давлатларда кузатилмоқда - Польшада кетма-кет иккинчи кунки, рекорд ўзгарди. Жума куни бу мамлакатда 657та янги ҳолат тасдиқланган, бир кун аввал - 615та.\nРоссияда сўнгги бир кунда 5 482та янги зарарланиш ҳолати қайд этилди (бир кун олдин беморлар сони 5 509тага ўсганди). Яна 161 бемор Covid-19 қурбонига айланди (бир кун олдин - 129 киши).\nПандемия бошидан буён жами ҳолатлар сони 839 981тага етган, қурбонлар сони 13 963тага. Шу вақтгача 638 410 бемор тузалган, сўнгги бир суткада - 8 755 нафар.\n1 августдан Россиядан халқаро авиарейслар тикланади. Ҳозирча уч мамлакатга парвоз қилиш мумкин бўлади - Туркия, Британия ва Танзанияга.\nКиритилди: 04:00 01.08.2020. Ўқилди: 3256 марта. Фикрлар сони: 0 та.


Материалы за Ноябрь 2019 года » Navoiy viloyati Jismoniy tarbiya va sport boshqarmasi\nASOSIY » Материалы за Ноябрь 2019 года\nMuallif: admin 22 ноябрь, ko'rildi 221, SPORT YANGILIKLARI\nБугун Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлигида Жисмоний тарбия ва спорт вазирлиги томонидан «Ўзбекистонда жисмоний тарбия ва спортга қаратилаётган эътибор, соҳада амалга оширилаётган ислоҳотлар» мавзусида матбуот анжумани ўтказилди. Анжуманда Жисмоний тарбия ва спорт вазири Дилмурод Набиев, Жисмоний тарбия ва спорт бўйича илмий методик таъминлаш, мутахассисларни қайта тайёрлаш ва малакасини ошириш маркази раҳбари Илҳомжон Турсуналиев, Иқтисодий таҳлил, молия ва инвестициялар бошқармаси бошлиғи Зафарбек Усанов ҳамда вазирликнинг...\nБокс оламидаги "супер" гонорарлар\nMuallif: admin 20 ноябрь, ko'rildi 175, SPORT YANGILIKLARI\nБу борада етакчилик Буюк британиялик Энтони Жошуага насиб қилади. У мексикалик Энди Руис билан реванш жанги учун 85 млн АҚШ долларини қўлга киритади. 1. Энтони Жошуа – 85 млн $ Қизиқарлиси, иккинчи ўринни блоггерлар банд этишган. КСИ ва Логан Паул ўртасидаги бокс бўйича жанглар учун 150 миллион гонорар белгиланган. Ҳар иккиси учун 75 млн $ дан. 2. КСИ ва Логан Паул – 75 млн $ “Pound-for-Pound” етакчиси мексикалик Сауль Альварес учун жорий йил анчагина даромадли келди. У дастлаб, Даниэль Жейкобс...\n"Арсенал" Испаниядан ўзига зўр ҳимоячи топди\nMuallif: admin 20 ноябрь, ko'rildi 288, JAHON YANGILIKLARI\nЛондоннинг "Арсенал" клуби "Вильярреал" ҳимоячиси Пау Торресга жиддий қизиқиш билдира бошлади. Бу ҳақда The Sun нашри хабар тарқатмоқда. Юқоридаги манбаага кўра “канонирлар” 22 ёшли испаниялик футболчини ёзги трансферлар даврида сотиб олишмоқчи. Таъкидлаш керакки, унинг товон пули 45 млн еврони ташкил этади. Эслатиб ўтамиз, Торрес куни кеча Мальтага қарши ўйинда Испания терма жамоаси сафида дебют қилди ва 1 та гол уришга эришди. Маълумот учун, Торрес “Вильярреал” тарбияланувчиси ҳисобланади. У жорий мавсум 13 та ўйинда майдонга тушди ва 1 та гол ҳамда 1 та голли узатмага муаллифлик қилди. Унинг...\nMuallif: admin 20 ноябрь, ko'rildi 164, JAHON YANGILIKLARI\nРоссия Премьер лигасида тўпурарлик пойгаси ҳар доимгиданда қизияпти. Иккинчи давра бошланишидан аввал турнирнинг энг яхши ҳужумчилари статистикаси билан танишиб чиқамиз. Элдор Шомуродов (“Ростов”) 15 та ўйин (1306 дақиқа) Дарвозага зарбалари: 42 та (2.8 та зарба битта ўйинда) 10 та гол ва 3 та голли узатма Элдор жарима майдони ичидаги классик ҳужумчилардан бири. Ҳозирда у РПЛда урилган голлар ва кутилган голлар бўйича ҳам энг яхшиси бўлиб турибди. Шомуродов дарвозага аниқ зарба бериш, тўп билан муомалар қилиш бўйича яхши кўрсаткичга эга. Элдор яна бир кўрсаткич бўйича етакчилик қилмоқда, рақиб...\nMuallif: admin 20 ноябрь, ko'rildi 176, JAHON YANGILIKLARI\nХабарингиз бор кеча кўҳна қитада Евро-2020 саралаш баҳсларининг сўнгги тур ўйинлари бўлиб ўтди. Унга кўра мусобақанинг финал босқичида иштирок этувчи барча 20 та терма жамоа номи маълум бўлди. Евро-2020 га қуръа ташлаш маросими 30 ноябрь куни Бухарестда бўлиб ўтади. УЕФА эса ушбу маросимдан олдин қайси терма жамоалар қайси саватчалардан жой олишини тасдиқлади. 1-саватча: Бельгия, Италия (мезбон), Англия (мезбон), Германия (мезбон), Испания (мезбон), Украина. 2-саватча: Франция, Польша, Швейцария, Хорватия, Голландия (мезбон), Россия (мезбон). 3-саватча: Португалия, Туркия, Дания (мезбон), Австрия,...\nНад 1 2 3 Вперед


Лицензия ва рухсатномалар сони икки-уч марттага қисқаради - Darakchi\nСИЁСАТ 21.02.2020, 11:07\nЎзбекистон президенти Шавкат Мирзиёев лицензия ва рухсатномалар сонини икки-уч мартага қисқартиришни топширди, дея хабар беради Газета.уз.\n— Ҳозирги кунда Ўзбекистонда лицензияланиши керак бўлган 266 турдаги фаолият ва 138 турдаги рухсат бериш тартиб-таомиллари мавжуд. Уларнинг рўйхати қайта кўриб чиқилгандан сўнг, жисмоний ва юридик шахсларнинг ҳуқуқ ва манфаатларига, шунингдек жамоат хавфсизлигига путур етказадиган соҳалардагина лицензия берилади. Давлат ҳар бир соҳада ўзининг иштирок этиш чегараларини белгилаб олиши керак. Ушбу фаолиятни тартибга солувчи қонун 20 йил олдин қабул қилинган. Шунинг учун биз ягона ҳужжат — лицензиялаш ва рухсат бериш тизимини комплекс тартибга солиш бўйича алоҳида кодексни ишлаб чиқиш топширилди.\nШавкат Мирзиёев йиғилишда 33 давлат органи лицензия бераётганини таъкидлади. Масалан, Қурилиш вазирлиги 35 тадан ортиқ, Ахборот технологиялари ва коммуникацияларини ривожлантириш вазирлиги — 34 та, Таълим сифатини назорат қилиш давлат инспекцияси — 438 та, Давлат солиқ қўмитаси — 80 га яқин лицензиялар беради.\n«Кимга керак? Эртага коррупция бўлмаслигига ким кафолат беради?» — деб сўради давлат раҳбари.\nПрезидентнинг таъкидлашича, лицензиялаш тартиб-таомиллари сонини қисқартириш ва лицензиялаш тизимини тубдан қайта кўриб чиқиш вақти келди, акс ҳолда «барча соҳалар ривожланишда орқада қолади».\nШавкат Мирзиёев адвокат мақомини олиш тартибини танқид қилди. У адвокатура тўғрисида қонун 2009 йилда қабул қилинганини эслади. Ҳужжатда лицензия олиш учун адвокатлик мақомини олиш учун даъвогар камида икки йиллик юридик мутахассис тажрибасига эга бўлиши, шу жумладан камида уч ой юристлик фирмасида амалиёт ўташи ва малака имтиҳонидан ўтиши шартлиги белгилаб қўйилган.\n«Бир адвокатга 33 минг киши тўғри келади. Адолат қаерда? 2009 йилда қарор қабул қилинди: унда адвокат бўлиш учун сиз икки йил юрист бўлиб ишлашингиз кераклиги айтилган. Юристларнинг ўзлари йўқ. Аслида уларга лицензия олишларига йўл қўйиб берилмаган», — деди у.\nҚайд этиш жоизки, президентнинг 2020 йилги Давлат дастурини тасдиқлаш тўғрисидаги фармони лойиҳасида 2020 йил 1 октябрдан Адлия вазирлиги томонидан адвокатлик фаолиятини лицензиялаш тартибларини бекор қилиш кўзда тутилган. Ундан кейин адвокатлик мақоми Адвокатлар палатаси томонидан тақдим этилади.\nЛицензияларнинг 79 фоизи, рухсат берувчи ҳужжатларнинг 80 фоизи ҳанузгача қоғоз шаклида берилмоқда. «Лицензия» ахборот тизимлари комплекси 2014 йилда ташкил этилганига қарамай, бугунги кунда бу портал деярли фаолият юритмаяпти. Ўтган йили 4 мингдан ортиқ лицензия «бир дарча» тамойилига риоя қилинмасдан берилган. 1 августга қадар лицензия бериш билан боғлиқ барча жараёнларни тўлиқ автоматлашган ягона электрон тизимини ишга тушириш вазифаси қўйилди.


Андижон вилоятидаги маданият ва истирохат боғларида 24-25 май кунлари “Китобхонлик маданиятини юксалтириш – буюк мақсадларимизга эришишнинг кафолатидир” шиори остида “Китоб байрамлари” ўтказилди. »\n25 май, 2018 586 andijon Andijon yangiliklari / Andijon slider\nАҳоли, айниқса ёшларнинг китобга бўлган қизиқишини ошириш, уларни китобга ошно этиш ва бу орқали ҳар томонлама билимларини ошириш, назм ва наср йўналишларида ижод қилаётган шоир ва ёзувчиларимизнинг шеърий ва бадиий асарларини кенг оммага тарғиб этиш мақсадида 25 май куни Андижон шаҳар А.Навоий номли маданият ва истироҳат боғида “Китобхонлик маданиятини юксалтириш – буюк мақсадларимизга эришишнинг кафолатидир” шиори остида “Китоб байрами” ўтказилди.\nТадбирнинг очилиш маросими боғнинг Арк дарвозаси ҳудудида ўтказилди. Тадбирни вилоят ҳокимлиги котибияти мудири А,Миркамилов кириш сўзи билан очиб берди ва иштирокчиларни байрам билан табриклади. Шунингдек, тадбирда Ўзбекистон халқ шоири Тўлан Низом, Андижон давлат тиббиёт институти ректори Алишер Мадазимовлар сўзга чиқдилар. Сўнгра, вилоят маданият бошқармаис томонидан тайёрланган концерт дастури намойиш этилди.\nСўнгра, вилоят ҳокимлиги ва кенг жамоатчилик вакиллари боғ ҳудудида жойлашган Алишер Навоий хайкали пойига гул қўйиб, боғ ҳудудида ташкил этилган китоблар кўргазмалари билан танишдилар.\nБоғнинг ёзги амфитеатрида вилоят маданият бошқармаси томонидан тайёрланган “Китобсеварларни қутлаймиз!” номли концерт дастури намойиш этилди.\nКонцерт дастурида хонандалар Умида Абдурасулова, Достонбек Аҳмадалиев, Машрабжон Юлдашев, Жавохир Тожибоев, Дилфуза Раҳимова, Илёс Расулов, “Мерос” жамоаси раққосалари, Алижон Ҳакимов бошчилигидаги “Друм шоу” гуруҳи, Андижон шаҳридаги 1-,2-,3-,16-,28-сон болалар мусиқа ва санъат мактаблари ўқувчилари томонидан куй, қўшиқ ва рақслар ижро этилди.\nТадбирда 10000 нафардан зиёд аҳоли вакиллари ва ёшлар иштирок этдилар.\nАна шундай тадбирлар 24 май куни барча шаҳар ва туманларда юқори савияда ўтказилди.\nМарҳамат туманида “Китоб байрами” ўтказилди\nАндижон тумани “Ёшлар” маданият ва истирохат боғида “Китобхонлик маданиятини юксалтириш – буюк мақсадларимизга эришишнинг кафолатидир” шиори остида “Китоб байрами” ўтказилди.\nСирдарё вилоятида “Китобхонлик байрами” бўлиб ўтмоқда.\nАндижон шаҳрининг Эски шаҳар ҳудудида янги барпо этилган “Регистон майдони”нинг тантанали очилиш маросими ўтказилди


61 йил капсулада яшаган аёл - zarnews.uz\n61 йил капсулада яшаган аёл\nҲаётимиз давомида деярли барчамиз тақдир бизга нисбатан адолатсиз эканлиги ҳақида нолиган пайтларимиз бўлган. Бугун сизга 60 йилдан зиёд вақт давомида капсулада яшаган ва тақдиридан нолимаган аёл Марта Мейсон ҳақида ҳикоя қилмоқчимиз.\nМарта 1937 йилда Америкада мутлақо соғлом туғилиб, 11 ёшгача ақлли ва хушчақчақ ўсди. 1948 йилда Мейсонлар оиласида бахтсизлик юз берди. Мартанинг акаси полиамелит касаллигидан вафот этди. Кўп ўтмай унинг ўзи бу касаллик аломатларини сеза бошлади.\nҚиз бола ётоққа михланди - деярли бир ойда тана мушакларининг қуриши (атрофия) бошланиб, у мустақил равишда нафас олиш қобилиятини йўқота бошлади. Марта касалхонага ёқизилди, унинг ҳар бир нафас олиши ва нафас қайтариши учун жавобгар сунъий нафас олиш аппарати - капсулага жойлаштирилди. Унинг ичидаги ҳаво босими доимий равишда ўзгариб турар ва бу қизчанинг нафас олишини енгиллаштирарди.\nШифокорлар Мартанинг ота-онасини у капсула ичида бир йилдан ортиқ яшай олмаслиги тўғрисида огоҳлантиришди, қизнинг соғайиб кетиши тўғрисида кафолат беришмади. Аслида эса ҳамма нарса бошқача бўлиб чиқди. У ўзининг янги танасига айланиб қолган сунъий нафас олиш аппаратида 61 йил давомида «яшади».\nСевимли ота-онаси ва содиқ дўстлари ёрдами билан Марта ўрта мактабни тугатди, сўнгра иккита университетни битириб, журналист касбини эгаллади. Уни маҳалий газеталарнинг бирида ишга ҳам олишди.\nУ қандай қилиб мақола ёзган, деб ўйлаётгандирсиз. Бошида Марта материални онасига айтиб берар, онаси эса мақолани ёзиб, таҳририятга юборарди. Кейинчалик қизнинг компьютерига овозни аниқлаш дастури ўрнатиб беришди ва Марта мустақил равишда ишлашга муваффақ бўлди.\nШуни ҳам таъкидлаш керакки, чекланган ҳаёт тарзига қарамасдан, Мейсон ҳеч қачон ўз тақдиридан нолимади. У бутунлай бошқача яшай олиши мумкинлигини тушунарди. Лекин умуман яшамаслигини ҳам биларди-да. Ҳамма нарсанинг ижобий томонларини излашни ўрганди ва капсулага ўзининг иккинчи бўлагидек муносабатда бўларди. Бундан ташқари, қизнинг барча масалаларда унга ёрдам берадиган дўстлари бор эди. Ўзини тўла ҳис қилиши учун хонасида ҳатто тадбир ва зиёфатлар ўтказарди. Марта ҳаётдан завқланишни ва ҳар қандай вазиятда ўтказган ҳар бир кунини қадрлаш кераклигини аниқ тушунганди.\nМейсон ўзининг ҳаёти тўғрисида «Нафас олиш: сунъий аппарат ритмидаги ҳаёт» номли китоб ёзди.\nМарта капсула ичида 61 йил яшади ва шу вақт ичида уни деярли тарк этмади. Руҳи заифроқ одам сунъий нафас олиш аппаратини қафас деб айтган бўларди. Аёл ҳар куни ўзининг «темир ўпкалари»га яшаш имконияти учун миннатдорчилик билдирарди.\nМарта Мейсон 2009 йилда 71 ёшида вафот этди. У ўзининг кучли иродаси туфайли яшаган ҳар бир кунининг қадрига ета олди.\nСув ўз атрофидаги барча маълумотларни ёзиб қолади, у 42 даражага қадар музламаслиги мумкин. Сув ҳақида яна нималарни билмаймиз?\nЭйнштейн ўзга сайёраликлар билан учрашганми?\n“Адидас” ва “Пума” қандай пайдо бўлган?\nАҚШ Солиқ ЙТҲ божхона талабалар ёнғин мактаблар иситиш мавсуми Шавкат Мирзиёев маҳалла Паст Дарғом Ўқитувчилар


Уйғонинг, халойиқ! - zarnews.uz\nГулистонда “Cobalt” ва “Damas” тўқнашиши оқибатида 5 киши ҳалок бўлибди, деб ёзмоқда Xushnudbek.uz.\nМенга жамиятнинг йўл-транспорт ҳодисаларига бўлган муносабати доим ҳайрон қолдиради. Бошқа бирор ҳодисадан онда-сонда 5-6 киши вафот этса, катта муҳокамаларга сабаб бўлади, ҳамма қайғуради, ўксинади, кўзига ёш олади, давлатдан мотам эълон қилишни талаб этади. Умуман олганда, бу тўғри, ҳар бир фожиа ортидаги ўлим бизни хавотирга солиши керак. Аммо...\nАслида Сизу биз ёки фарзандларимиз Қозоғистон йўлларида ёхуд метро қурилишида вафот этиши эҳтимоли 0,1 фоизга тенг. Аммо йўлларда қайсидир аҳмоқнинг хатоси билан ўлиб кетишимиз эҳтимоли жуда юқори.\nБоз устига йўллардаги қоидабузарликнинг видеосини ички ишлар органларига юборишни сўрашса, айрим ақллилар ўзича буни номардлик, “стукачлик” деб баҳолайди. Эй, ўргилдим сендақа марддан! Йўлда қоидани бузмасдан юр, бировларни номардликда айблагандан кўра. Сенинг “крутой”лигингни деб, ҳар йили 2 мингдан ортиқ юртдошимиз ҳалок бўляпти, яна бир неча минг нафари бир умрга ногирон бўлиб қоляпти. Тағин ақл ўргатганинга ўламанми..?\nБу асло номардлик эмас. Сиз бу ишингиз билан кимнингдир ҳаётини сақлаб қолишга ҳисса қўшган бўлишингиз мумкин. Жамоатчилик назоратини кучайтирмасак, ҳар куни қурбонларимиз сони ошаверади.\nЭртага ўша жасадлар орасида ёки Сиз, ёки мен ҳам бўлишим мумкин. Тушуняпсизми шуни?\nАллоҳ ҳар биримизни фалокатлардан асрасин. Йўлларда ҳалок бўлганларни ўз раҳматига олсин, илоҳим!\nДаҳшатли ЙТҲда воқеа жойидан яширинган “BMW” ҳайдовчиси қамоққа олинди\nСамарқанд шаҳрида юз берган ЙТҲда ҳеч ким жароҳат олмаган\nИш ҳақи ва иш стажини тасдиқлаш ҳақида архив маълумотномасини уйдан туриб олиш мумкинми?


Андрей Фёдоров: Менда “Шердор” жамоаси яхши таассурот қолдирди – LOKOMOTIV\n“Локомотив” – “Шердор” (7:0) учрашувидан сўнг ўтказилган матбуот анжуманида “темирйўлчилар” жамоаси бош мураббийи вазифасини бажарувчи Андрей Фёдоров қуйидагича фикр билдирди:\n– Учрашув йирик ҳисобда якунланган бўлса-да, уни осон ўтди дея олмайман. Рақиб ҳам бугун ёмон ўйнамади. Жамоа таркибида ёш футболчилар кўп экани сезилди. Ушбу жамоанинг “Локомотив-БФК”га қарши баҳсини кузатгандим. Менда улар илиқ фикр қолдиришди.\nБугун Игнатий Нестеров жароҳат боис майдонга туша олмади. У бироз муддат жамоамизга ёрсам бера олмайди. Рашидов эса ўйин пайти кичик жароҳат олди. Аммо унда ҳаммаси жойида, – деди тажрибали мутахассис.\n– Ўйин қизиқарли ўтди. “Шердор” жамоаси сафида бир қатор ёш футболчилар ўйнади. Уларга Суперлига жамоасига қарши кўпроқ ўйинларда майдонга тушиш анча фойда беради. Бугунги рақибимизда келаси учрашувларда омад тилайман, – деди Ислом Тўхтахўжаев.\nЎзбекистон Кубоги: "Локомотив" чорак финалга чиқди\n“Локомотив” 3 кунлик ҳордиқдан сўнг машғулотларга киришди


Ўғлим эндигина бир ёшни қаршилади. Аста-секин юришга ҳаракат қиляпти. Аммо унинг оёқларини маймоқланиб, қийшиқ босаётганидан ташвишга тушяпман. Бу хасталикнинг келиб чиқиш сабаблари нима? Шифокорлар «улғайиши билан яхшиланиб кетади», дейишди. Чиндан ҳам ҳеч қандай даво чораларини кўриш шарт эмасми?\n— Маймоқлик — икки хил бўлади: туғма ва орттирилган. Ҳомиланинг икки-беш ойлигида оёқ панжалари ривожланади, — дейди ортопед-травматолог Рустам ШАРОПОВ. — Шу вақт оралиғида онанинг қандайдир хасталикни бошдан кечириши ёки оилавий келишмовчиликлар, асаб бузилиши ҳолатлари ҳомилага салбий таъсир кўрсатиши мумкин. Қолаверса, шифокор назоратисиз турли дори воситаларини қабул қилиш ҳам шундай ҳолатга олиб келади. Рентген ёки иш жойидаги шароит тақозоси сабаб нурланишлар ҳам болада туғма оёқ қийшиқлигига сабаб бўлади.\nОрттирилган маймоқликка эса мия тўқималари ва нерв толаларидаги ўзгаришлар, жароҳат, суяк синишлари олиб келади.\nИкки ҳафталигидан бошлаш\nБола туғилганда, албатта, ортопед назоратидан ўтиши зарур. Охирги йилларда туғуруқхоналарда қўшимча мутахассислар фаолияти яхши йўлга қўйилмаяпти. Шу масала бўйича бир неча марта мутасадди ташкилотларга мурожаат қилдик. Аммо ҳеч қандай натижа йўқ. Агар туғилганиданоқ ташхис қўйиб, даволаш бошланса, оёқни юмшоқ бойлам ва енгил уқалаш билан даволаш имкони анча юқори. Боланинг киндиги тушгач, яъни икки ҳафтадан кейин даволаш чораларини бошлашнинг айни вақти. Бизда чилла даври деб қирқ кунгача чақалоқнинг олдига ҳеч кимни киритишмайди. Ёш она боланинг оёғи қийшиқлигини қаердан билсин? Ўзи шундай бўлар экан-да, деб эътибор бермайди. Қирқ кундан кейин эса даволаш нисбатан қийин кечади.\nЭнг осон ва арзон даво\nШифокор болани кўриб, зарурий текширувлардан ўтказгандан кейин аниқ ташхис қўяди. Касалликнинг турли даражалари мавжуд. Енгилроқ кўриниши бўлса, турли уқалаш, физиодаво ва шиналар буюрилади. Секин-аста боланинг оёғи тўғриланади.\nҚийшиқлик кўпроқ бўлганда, яъни оғир даражаларида уқалаш ва шиналарнинг ўзи кифоя эмас. Бундай вақтда босқичма-босқич гипс қилиш буюрилади. Бу даволашнинг энг осон ва арзон усули. Бемор тўлиқ шифо топгунча тўрт-беш марта гипс қўйишга тўғри келади. Оғир кўринишларини икки-уч ой давомида тўғрилаш мумкин. Шунда ҳам асоратлар қолиш эҳтимоли мавжуд. Тўғриланган оёқ пайлари тортилиб қолади. Бундай вақтда жарроҳлик усули билан улар узайтирилади. Шундан кейин шина тақилади ва махсус оёқ кийимлар тавсия этилади. Кечқурун суяк тўқималари бироз бўшашган ҳолатда бўлгани учун болага ухлаганда алоҳида тўғриловчи оёқ кийимни икки ярим йилгача кийдириш зарур.\nБир ёшдан сўнг бу усулларнинг фойдаси кам. Кейин фақатгина жарроҳлик йўли билан даво қўллаш мумкин, холос. Ҳатто оғир даражаларидан шикоят қилиб келган тўрт-беш ёшли болалар суякларининг ораларига махсус мосламалар қўйилади.\nБу хасталикка вақтида эътибор қаратмаслик кейинчалик боланинг ташқи кўринишида яққол намоён бўлади. Узоқдан ҳам унинг оёғи қийшиқлигини билиш мумкин. Қолаверса, бемалол юра олмайди, тез чарчайди. Унинг руҳиятида ҳам салбий ўзгаришлар пайдо бўлади. Бола бошқаларга кўринишдан уялади, одамови бўлиб қолади. Ўртоқлари билан бемалол ўйнай олмайди. Ота-она ҳам фарзандининг бу ҳолатидан сиқилади.\nҚадамни қийшиқ ташласа...\nМаймоқликнинг яна бир турида бола кичиклигида оёғини қийшиқ ташлаб, кейинчалик табиий равишда тўғриланиб кетади. Экологик муҳитнинг бузилиши, ҳамда техниканинг ривожланиши сабаб ҳозир аксарият болаларда бу ҳолат кузатилмоқда. Бола туғилган вақтда сон суяк бошчаси тўлиқ ривожланмайди. Шу боис бола сон суягининг тўғри ҳаракатланиши учун қадамини ичкарига қараб босади. Бу унга анча қулайлик туғдиради. Тўғри юрса, тез чарчаб қолади. Айрим чет давлатларда бундай ҳолатлар беморлик ҳисобланмайди. Маълум вақт ўтиб сон суяк бошчаси ўсиб, аста-секин жойига тушади. Оёғи ҳам тўғриланиб кетади. Нисбатан енгил турларида шундай, оғир даражаларини, албатта, даволаш зарур.\nШу билан бирга, овқатланишга алоҳида эътибор бериб, витаминларга бой таомлар истеъмол қилиш тавсия этилади. Суяк ривожланиши учун керакли бўлган кальцийга бой сут, творог каби маҳсулотлар тавсия этилади. Шунингдек, уни тоза ҳаво ва қуёшда чиниқтириш ҳам яхши самара беради.\nҚулай ва табиий бўлсин\nАвваллари ёш болалар кенг шим, шалварлар кийишарди. Тор тикилган шимда бола қийналиб юради. Ҳатто оёғини ташлай олмайди. Ҳозир ҳамма замонавийлик ортидан қувиб болаларни ҳам қийнаб қўйишяпти. Шу тарзда боланинг оёғи қийшайишига ўзимиз сабабчи бўлиб қоламиз. Кийимларининг тоза пахтадан, юришга қулай бўлишига алоҳида эътибор бериш жуда муҳим.\nБоланинг оёқ кийими эса тоза теридан тикилган, енгил ва таг қисми юмшоқ бўлиш керак. Шунда боланинг оёғи эркин букилиб, ёзилади. Унинг олди учли эмас, думалоқ бўлишига алоҳида эътибор беринг. Ҳар бир боланинг оёқ кийими ўзига мос бўлсин. Баъзан ота-оналар бир-икки ўлчам катта оёқ кийим олишади. Бу жуда зарарли. Унинг ичида ўйнаб турган оёқ қийшайишга мойил бўлади. Битта пайпоқ билан лойиқ туриши керак. Пойабзалнинг товон қисми текис эмас, албатта, бир сантиметр баланд бўлиши керак. Болада таянч-ҳаракат тизимининг тўғри ривожланишида бу каби жиҳатларни эътибордан четда қолдириб бўлмайди.


318-сон 06.12.2011. Ўзбекистон Республикаси Вазирлар Маҳкамасининг «Ўзбекистон Автомобиль ва дарё транспорти агентлиги фаолиятини янада такомиллаштириш чора-тадбирлари тўғрисида» 2004 йил 10 мартдаги 118-сон қарорига ўзгартириш ва қўшимчалар киритиш ҳақида (Ўзбекистон Республикаси Президентининг 2011 йил 8 сентябрдаги ПҚ-1615-сон қарори)\nЎЗБЕКИСТОН РЕСПУБЛИКАСИ ВАЗИРЛАР МАҲКАМАСИНИНГ «ЎЗБЕКИСТОН АВТОМОБИЛЬ ВА ДАРЁ ТРАНСПОРТИ АГЕНТЛИГИ ФАОЛИЯТИНИ ЯНАДА ТАКОМИЛЛАШТИРИШ ЧОРА-ТАДБИРЛАРИ ТЎҒРИСИДА» 2004 ЙИЛ 10 МАРТДАГИ 118-СОН ҚАРОРИГА ЎЗГАРТИРИШ ВА ҚЎШИМЧАЛАР КИРИТИШ ҲАҚИДА (ЎЗБЕКИСТОН РЕСПУБЛИКАСИ ПРЕЗИДЕНТИНИНГ 2011 ЙИЛ 8 СЕНТЯБРДАГИ ПҚ-1615-СОН ҚАРОРИ)\nВазирлар Маҳкамасининг «Ўзбекистон автомобиль ва дарё транспорти агентлиги фаолиятини янада такомиллаштириш чора-тадбирлари тўғрисида» 2004 йил 10 мартдаги 118-сон қарорига киритилаётган ўзгартириш ва қўшимчалар\nҲужжат 06.12.2011 00 санаси ҳолатига\n2. Вазирлар Маҳкамасининг «Ўзбекистон автомобиль ва дарё транспорти агентлиги фаолиятини янада такомиллаштириш чора-тадбирлари тўғрисида» 2004 йил 10 мартдаги 118-сон қарорига (Ўзбекистон Республикаси ҚТ, 2004 й., 3-сон, 27-модда) 2-иловага мувофиқ ўзгартириш ва қўшимчалар киритилсин.\n3. Мазкур қарорнинг бажарилишини назорат қилиш Ўзбекистон Республикаси Бош вазирининг ўринбосари — Коммунал соҳа, транспорт, капитал қурилиш ва қурилиш индустрияси масалалари Комплекси раҳбари зиммасига юклансин.\n2011 йил 6 декабрь,\nВазирлар Маҳкамасининг 2011 йил 6 декабрдаги 318-сон қарорига\nиккинчи хатбошидаги «такомиллаштириш» сўзидан кейин «шунингдек автомобилда ташувлар ва автомобиль транспорти объектлари хавфсизлигини ташкил этиш» сўзлари қўшилсин;\n«иқтисодиёт тармоқлари ва аҳолининг ташувларга бўлган эҳтиёжларини ҳисобга олган ҳолда автомобиль ва дарё транспортини ривожлантиришнинг комплекс дастурларини, шунингдек автомобиль транспорти хавфсизлигини таъминлаш чора-тадбирларини ишлаб чиқиш ва амалга ошириш»;\nеттинчи хатбошига «малакасини оширишни» сўзларидан кейин «шу жумладан транспорт хавфсизлигини таъминлаш масалалари бўйича» сўзлари қўшилсин.\n«Ўзбекистон автомобиль ва дарё транспорти агентлигининг ташкилий тузилмаси ва агентлик ҳудудий бўлимининг намунавий тузилмаси 1 ва 2-иловаларга мувофиқ»;\nучинчи хатбошидаги «4-иловага» сўзлари «3-иловага» сўзлари билан алмаштирилсин.\nбиринчи хатбошидаги «31» ва «22» рақамлари тегишли равишда «35» ва «25» рақамлари билан алмаштирилсин;\nиккинчи хатбошидаги «икки нафар ўринбосари» сўзлари «бир нафар ўринбосари» сўзлари билан алмаштирилсин.\n4. 4-банддаги «5-иловага» сўзлари «4-иловага» сўзлари билан алмаштирилсин.\n5. 2-илова ўз кучини йўқотган деб ҳисоблансин.\n3—5-иловалар тегишли равишда 2 — 4-иловалар деб ҳисоблансин.\n«иқтисодиёт тармоқлари ва аҳолининг ташувларга бўлган эҳтиёжларини ҳисобга олган ҳолда автомобиль ва дарё транспортини ривожлантиришнинг комплекс дастурларини, шунингдек автомобиль транспорти хавфсизлигини таъминлаш чора-тадбирларини ишлаб чиқиш ва амалга ошириш, жамоат автомобиль ва дарё транспорти фаолиятини мувофиқлаштириш»;\nеттинчи хатбошига «амалга оширишни» сўзларидан кейин «шу жумладан транспорт хавфсизлигини таъминлаш масалалари бўйича» сўзлари қўшилсин;\nиккинчи хатбошидаги «ташишни ташкил этиш ва унинг» сўзлари «ташишни ташкил этиш ва автомобиль транспорти объектлари» сўзлари билан алмаштирилсин;\nбешинчи хатбошидаги «транспорти» сўзидан кейин «шу жумладан автомобиль ташувлари хавфсизлигини таъминлаш» сўзлари қўшилсин;\nбиринчи хатбошидаги «ривожлантириш» сўзидан кейин «комплекс» сўзи қўшилсин;\n«автомобиль ва дарё транспортини ривожлантириш комплекс дастурларини, шунингдек автомобиль транспорти хавфсизлигини таъминлаш чора-тадбирларини ишлаб чиқиш ва амалга оширишни ташкил қилади»;\n«е» кичик бандига «амалга оширишни» сўзларидан кейин «шу жумладан транспорт хавфсизлигини таъминлаш масалалари бўйича» сўзлари қўшилсин.\n(Ўзбекистон Республикаси қонун ҳужжатлари тўплами, 2011 й., 49-сон, 499-модда; 2016 й., 1-сон, 4-модда)


293 та ҳолатда 177,9 млн. сўм вафот этганлар учун пенсия тўланган\n5 Фев 2019 1990\nЎзбекистон Республикаси Президентининг 2009 йил 30 декабрдаги ПФ-4161-сон Фармонига мувофиқ, Молия вазирлиги ҳузуридаги бюджетдан ташқари Пенсия жамғармаси зиммасига пенсия ва ижтимоий нафақаларнинг ўз вақтида ҳамда тўлиқ етказиб берилиши юзасидан доимий мониторингини амалга ошириш вазифаси юклатилган.\nМазкур вазифалар ижроси юзасидан Пенсия жамғармаси ходимлари томонидан мониторинг ўтказилди. Молия вазирлиги ҳузуридаги Бюджетдан ташқари Пенсия жамғармасининг маълум қилишича, 2018 йил давомида жами 4221 та ҳолатда 2 776,5 млн. сўм АТ “Халқ банк” ходимлари томонидан белгиланган тартибга зид равишда тўловлар амалга оширилгани аниқланган.\n293 та ҳолатда 69,6 млн.сўм банк ходимлари томонидан ўзлаштирилган;\n97 та ҳолатда 40,8 млн. сўм тўлов рўйҳатларига имзоларни қалбакилаштирилган;\n293 та ҳолатда 177,9 млн. сўм вафот этган фуқароларга тўланган;\n572 та ҳолатда 384,1 млн. сўм ишончномасиз ўзга фуқароларга тўланган;\n651 нафар ётоқдаги фуқароларнинг 398,6 млн сўм пенсия ва нафақа пуллари уйига олиб бориб берилмаган;\n75 та ҳолатда 100,5 млн. сўм республикадан ташқарига, 388 та ҳолатда 740,3 млн. сўм ҳудуддан ташқарига кўчиб кетган фуқароларга тўланган;\n241 та ҳолатда 290,3 млн. сўм муддати тугаган шахсни тасдиқловчи ҳужжатларга асосан тўланган;\n8 та ҳолатда 9,1 млн. сўм жазони ижро этиш муассасаларида бўлган фуқаролар учун тўланган;\n745 та ҳолатда 2,7 млн. сўм пенсия пулига турли хил буюмлар қўшиб берилган;\n858 та ҳолатда 562,6 млн. сўм бошқа амалдаги тартиб бузилиш ҳолатларига йўл қўйилганлиги аниқланган.\nМониторинг ишлар тизимли равишда давом эттирилмоқда.\n3 Мая 2020 3853\n4 Мая 2020 3439\n12 Мая 2020 3035\n6 Мая 2020 2983\n5 Мая 2020 2565\n14 Мая 2020 2132\n15 Мая 2020 2062\n7 Мая 2020 1695\n6 Мая 2020 1594\n16 Мая 2020 1594\n18 Мая 2020 1588\n5 Мая 2020 1581\n8 Мая 2020 1552\n19 Мая 2020 1539\n12 Мая 2020 1504


"Машъал" - "Навбаҳор" учрашувидан сўнг ташкил этилган матбуот анжумани биринчи қисмида жамоамиз бош мураббийи Рашид Ғофуров иштирок этди: - Бугун қизиқарли ўйин бўлди. Биз бошида ташаббусга эга бўлдик, лекин 15-20 дақиқадан сўнг йигитлар қотиб қолгандек бўлишди. "Машъал"да ғалабага бўлган иштиёқ кучлироқ туюлди. Иккинчи бўлимда вазиятни ўнглашга ҳарақат қилдик. Олдинга интилиш бор, лекин ҳужумни охирига етказишни иложи бўлмаяпти. Ҳужумчиларимиз голга тортадиган вазиятларни гол билан якунлай олишмаяпти. Биздаги ягона муаммо ҳам шунда. Майдонда ҳозир ҳар ким ўз ишини қилмаяпти. "Машъал"ни ғалаба билан табриклайман. Агарда ўз ўрнимни ҳозироқ бўшатишимни сўрашса, бунга тайёрман. Чунки натижа учун мураббий жавоб беради. Мураббийлар штабида ўзгариш бўлиши мумкин.\nМатбуот анжуманининг иккинчи қисмида "Машъал" бош мураббийи Александр Хомяков журналистлар саволларига жавоб қайтарди: - Албатта йигитларим учун хурсандман. 1- февральдан бери хатто йиғинларда ҳам ғалаба қозона олмай келаётгандик. Шунинг учун бугунги ўйинда ниҳоят зафар қозонганимиз учун шогирдларимга ташаккур айтаман. Ўйин ташкил этишда бизда муаммо мавжуд. Мухлислармиз ҳам ғалабамизни узоқ кутишган. Бугун уйда ўйнаганимиз туфайли кўпроқ ҳужум уюштиришимизга тўғри келди. "Бунёдкор"га қарши ўйинда мағлубиятга учрамаслик вазифаси қўйилганди. Шу билан бирга стандарт вазият ва қарши ҳужумлардан ҳам умид қилгандик. Тўп билан кўп муомила қилган ва учрашувда устунлик қилган жамоа ҳар доим ҳам ғалаба қозонавермайди. Сиз "Лестер" кўп ҳужум ташкил этади деб ўйлайсизми? Кейинги беллашувларда ҳужумкор футбол намойиш этишга ҳаракат қиламиз.


Тримедат narxi - Toshkent va butun O'zbekiston bo'yicha\nТРИМЕДАТ ТАБЛЕТКА 200МГ №20\nҲозиргача Тримедат® препаратининг дозасини ошириб юборилиш ҳоллари тўғрисида хабар қилинмаган.\nТримебутин ичакнинг энкефалинергик тизимига таъсир қилиб, унинг перистальтикасини бошқарувчиси ҳисобланади. Қўзғалиш ва бостириш рецепторларига яқинлиги туфайли, ичакнинг силлиқ мушакларини гипокинетик ҳолатларида рағбатлантирувчи таъсир ва гиперкинетик ҳолатларида спазмолитик таъсир кўрсатади. Препарат меъда-ичак йўлларининг ҳамма қисмига таъсир кўрсатади, қизилўнгач сфинктерининг босимини пасайтиради, меъдани бўшалишига ва ичак перистальтикасини кучайишига ёрдам беради, шунингдек йўғон ичакнинг силлиқ мушакларини овқат таъсирига жавоб реакциясига ҳам ёрдам беради. Тримебутин меъда-ичак йўлларининг моторикасини бузилиши билан боғлиқ турли касалликларда, ичак мушакларини меъёрий физиологик фаоллигини тиклайди.\nИчга қабул қилинганида тримебутин меъда-ичак йўлларидан тез сўрилади, қон плазмасида максимал концентрациясига (Сmax) 1-2 соатдан кейин эришилади. Биокираолишлиги 4-6% ни ташкил қилади. Тақсимланиш ҳажми (Vd) – 88 л. Плазма оқсиллари билан боғланиш даражаси паст – тахминан 5%. Тримебутин оз миқдорда йўлдош тўсиғи орқали ўтади.\nТримебутин жигарда биотранформацияга учрайди ва сийдик билан асосан метаболитлари кўринишида (биринчи 24 соат давомида тахминан 70%) чиқарилади. Яримчиқарилиш даври (Т½) – тахминан 12 соат.\nМеъда-ичак йўлларининг функционал касалликларидаги мотор бузилишларда, гастроэзофагеал рефлюкс касаллиги, гастродуоденал касалликлардаги диспептик бузилишлари (қорин оғриқлари, овқат ҳазм бўлишини бузилиши, кўнгил айниши, қусиш), таъсирланган ичак синдромида (меъда-ичак йўлларининг, хусусан қорин бўшлиғидаги оғриқ ва санчиқлар, ичак спазмлари, метеоризм, диарея ва/ёки қабзият билан намоён бўлувчи функционал касалликлари);\nОперациядан кейинги фалажланиш, ичак ўтказмаслиги, меъда-ичак йўлларининг рентгенологик ва эндоскопик текширишларга тайёрлаш;\nБолаларда қўлланиши: меъда-ичак йўлларининг моторикасини бузилиши билан боғлиқ диспептик бузилишлар.\nИчга. Катталарга ва 12 ёшдан бошлаб болаларга: 100-200 мг дан суткада 3 марта. Таъсирланган ичак синдромининг қайталанишларини олдини олиш учун ўтказилган даволаш курсидан кейинги ремиссия даврида препаратни суткада 300 мг дозада 12 ҳафта давомида қабул қилишни давом эттириш тавсия қилинади.\n3-5 ёшли болалар: 25 мг дан суткада 3 марта. 5-12 ёшли болалар: 50 мг дан суткада 3 марта.\nКам: тери реакциялари.\nПрепарат таркибига кирувчи компонентларга юқори сезувчанлик.\n3 ёшгача бўлган болалар – ушбу дори шакли учун.\nТримедат® препаратининг бошқа дорилар билан ўзаро таъсири таърифланмаган.\nТаъсирланган ичак синдромини ўткир даврида суткада 600 мг 4 ҳафта давомидаги даволаш курсида ва ўтказилган курсдан кейин даволашни суткада 300 мг дозада 12 ҳафта давомида давом эттириш, касалликнинг қайталанишидан сақланиш имкониятини беради.\nПрепаратни ҳомиладорликнинг I уч ойлигида қўллаш тавсия қилинмайди.\nЛактация даврида препаратни қўллашнинг хавфсизлигини тасдиқловчи клиник маълумотларнинг йўқлиги сабабли, бу даврда Тримедат®ни буюриш тавсия қилинмайди.\nЭкспериментал текширишларда препаратнинг тератогенлиги ва эмбриотоксиклиги тўғрисида маълумотлар аниқланмаган.


“Қора кун”га деб пул йиғса нима бўлади? » Ўзбекистон янгиликлари – Zamin.uz\n“Қора кун”га деб пул йиғса нима бўлади?\nҲар бир одам ҳаёти давомида бирор нима сотиб олишни режалаштириб, аммо пул тополмай қолиш муаммосига бир марта бўлса ҳам дуч келади, дейди “Darakchi.uz” нашри.\nБундай вазиятга тушиб қолмаслик учун керакли миқдордаги пулни йиғиш лозим. Ўзингизни қийнамаган, бирор нарсадан чекламаган ҳолда пул йиғишингиз мумкин.\nПул йиғишга қарор қилганингиздан кейин уни нималарга сарфлашингиз ҳақида ўйланг, шунда керакли миқдордаги пулни тезда йиғиб қўясиз.\nТуғилган йилингиз рақами билан тўғри келадиган танга ёки қоғоз пул рақами сизга молиявий омад келтиради. Агар қўлингизга бундай танга ёки пул тушиб қолса, уни уйингизда сақлашга ҳаракат қилинг, чунки у бойлик чақиради. Ҳамёнингизда фақатгина пулга боғлиқ бўлган, чеклар, кредит карталари, тангалар ва қоғоз пуллар бўлсин. Ҳамёнда яқинларингизнинг суратларини олиб юрманг. Агар ҳамёнда сурат сақлайдиган бўлсангиз, у пул оқимини тўхтатиб қўяди.\nҲеч қачон пул йиғишни бошлаганингизда “қора куним”га, “бирор кунимга асқатар” деб ният қилманг. Бу билан камбағалликни ўзингиз чақириб оласиз.\nПулни сарфлаш, иқтисод қилиш мумкин, аммо уни оғир кунлар учун асраб қўймаслик керак. Бу ҳаракатларингиз молиявий даромад келишини тўхтатиб қўяди.\nБу ҳолатда тортишиш қонуни ҳаракатга келади. Фақатгина “қора кун” ҳақида ўйлайверсангиз, у албатта ўзи билан қашшоқликни бошлаб келади.\nПулни яхши кунлар учун яхши ниятлар билан йиғинг. Масалан, денгизда дам олиш, фарзандингизнинг туғилиши, тўйи учун ният қилиб, пул тўпланг.\nТасодифан эга бўлган пулдан тезроқ қутулишга ҳаракат қилинг. Чунки улар бахтсизлик келтиради деган ирим бор. Агар хайрия ишлари учун пул сарфласангиз, молиявий даромадингиз ошади.\n“Ҳар эҳтимолга қарши йиғилган сеҳрли пул”\nҲаётда пулга қанчалик аҳамият беришингиздан қатъи назар, ҳозир ўтказмоқчи бўлган тадбиримиз ҳаммага бирдек ёқишига ишонамиз. Уни ўтказишдан олдин диққатингизни бир жойга жамлаб, чин дилингиздан унинг натижасига ишонинг. Бу қўли очиқ одамга ҳам, ортиқча сарф-харажат қиладиган одамга ҳам бирдай таъсир қилади.\nҚўлингизга 27 та дона, турлик рақамли танга ёки қоғоз пулларни олинг. Улар қанча миқдорни ташкил этишининг аҳамияти йўқ.\nУйингизнинг бирор бурчагидан жой топиб, пулларни ўша ерга беркитинг. Уларни пайпоқ ичига солиб шкафга олиб қўйишингиз ёки китоб орасига, кўрпанинг тагига, гулдоннинг ичига ҳам солиб қўйишингиз мумкин. Пулни яширишдан олдин битта танга ёки қоғоз пулни олиб, “Бу пулларни бахтли кунларим учун йиғяпман, фақатгина бахтли кунларимда ишлатай!” деб овоз чиқариб, ният қилинг. Кейин уни мўлжаллаган жойингизга яшириб қўйинг.\nЭртаси куни пул турган жойга яна битта танга ёки қоғиз пулни қўшиб, яна юқоридаги ниятингизни такрорланг. 27 кун мобайнида бу одатни ҳар куни канда қилманг. Қоидага қатъий бўйсунинг, бирор кун унутиб қолдирманг. “Сеҳрли пуллар” керакли миқдордаги пулни йиғишингизда катта ёрдам беради.\nБу тадбир сеҳрли кучга эга бўлиб, уни амалга оширсангиз уйингиздан фаровонлик, тўкин-сочинлик, барака аримайди. Унинг куч-қудрати тадбирни амалга ошириш жараёнидаги кайфиятингизга, яхши ниятларингизга боғлиқдир. Тадбирдан кейин пул етишмовчилиги муаммосини унутасиз, катта чиқимлар учун пул зарур бўлиб қолиш ҳолатлари ҳаётингизни тарк этиб, унинг ўрнига ҳаётингизга бойлик ва қувонч кириб келади.\n19:39 Пуллар қандай ҳамёнда ўзини яхши ҳис қилади?\n22:49 Иккиланиш: уни қандай енгса бўлади?\n15:12 Омадга эришишнинг 7 қонуни\n16:04 Тушкунликдан чиқиб кетишнинг 23 усули


Ўзбекистон Интернет ёйилиши бўйича Осиёда 17-ўринда\nЎзбекистон Интернет кириб келиши бўйича Осиё қитъасида 17-ўринни эгаллайди. Internet World Stats веб-ресурси ана шундай маълумот келтиради.\nIWS маълумотига кўра, Ўзбекистонда 8 миллион 575 минг 42 нафар интернетдан фойдаланувчи бор бўлиб, улар мамлакат аҳолисининг 30,2 фоизини ташкил қилади. Нашр мазкур рақамлар 2012 йилнинг 30 июнига қадар олинганини қўшимча қилади.\nЎзбекистон Алоқа, ахборотлаштириш ва телекоммуникацион технологиялар қўмитаси маълумотларига кўра эса, 2012 йил охирига келиб мамлакатда интернетдан фойдаланувчилар сони 9 миллион 815 минг кишига етган.\n2013 йил бошида Ўзбекистонда маълумот етказиб бериш, шу жумладан, Интернет тармоғига уланиш бўйича хизмат кўрсатадиган хўжалик субъектлари сони 930 тага етган.\nЎзбекистон Интернет ёйилиши бўйича қўшнилари бўлган Тожикистон ва Туркманистондан олдинда бўлса, Қозоғистон ва Қирғизистондан ортда қолмоқда.\nIWS маълумотига кўра, Туркманистонда аҳолининг 5 фоизи (252 минг 741 киши), Тожикистонда 13 фоизи (1 миллион 12 минг 220 киши), Қирғизистонда 39,9 фоизи (2 миллион 194 минг 400 киши), Қозоғистонда эса 45 фоизи (7 миллион 884 минг 905 киши) Интернетдан фойдаланиш имкониятига эга.\nШу тариқа, аҳолисининг қарийб ярми Интернетдан фойдаланадиган Қозоғистон глобал тармоқдан истеъфода этиш бўйича Марказий Осиёда биринчи ўринни эгаллаб турибди.\nМазкур рўйхатда собиқ СССР таркибига кирган Арманистон 60,6 фоиз билан 9-ўринни, Озарбайжон эса 50 фоиз билан 10-ўринни эгаллаган.\nОсиё қитъасида Интернет ёйилиши бўйича биринчи ўринни эса 82,5 фоиз билан (40 миллион 329 минг 660 киши) Жанубий Корея банд қилиб турибди.\nИккинчи ўринни эгаллаган Японияда аҳолининг 79,5 фоизи (101 миллион 228 минг 736 киши), учинчи ўринни эгаллаган Бруней қироллигида эса аҳолининг 78 фоизи (318 минг 900 киши) Интернетдан фойдаланиш имкониятига эга.\nРўйхат қуйисини аҳолисининг 1 фоизигина Интернетдан фойдаланиш имкониятига эга бўлган Мянма ва Шарқий Тимор ўлкалари эгаллаган.


Наманганда 20 минг қалбаки долларнинг муомалага киритилишига чек қўйилди\nНаманган шаҳрида ўтказилган тезкор тадбир давомида катта миқдордаги қалбаки хорижий валюталарнинг муомалага чиқарилишига чек қўйилди\nДавлат хавфсизлик хизматининг Наманган вилояти бошқармаси ва Қирғизистон Республикаси миллий хавфсизлик Давлат қўмитаси ходимларининг Бош прокуратура ҳузуридаги Департаментнинг ҳудудий бошқармасини жалб қилган ҳолда ўтказган ўзаро ҳамкорликдаги тезкор тадбири давомида катта миқдордаги қалбаки хорижий валюталарнинг муомалага чиқарилишига чек қўйилди.\nҚирғизистон Республикаси Жалолобод вилояти Ола-буқа туманида истиқомат қилувчи, 1987 йилда туғилган М.Н. чегарадан ноқонуний олиб кирилган 200 дона қалбаки 100 АҚШ доллари купюрасини Наманган шаҳрида харидорга 9 минг АҚШ долларига сотаётган вақтида ушланди.\nУшбу қалбаки 20 минг АҚШ долларининг миллий валютадаги эквиваленти 190 млн. сўмдан зиёдни ташкил этади.\nҲозирда ушбу ҳолат юзасидан Ўзбекистон Республикаси Жиноят Кодексининг тегишли моддасига асосан жиноят иши қўзғатилиб, тергов ҳаракатлари доирасида мазкур ишга алоқадор бўлган бошқа шахсларни аниқлаш бўйича зарур чора-тадбирлар кўрилмоқда.\nШавкат Абдураззоқов Сенат аъзоси этиб сайланди


И.Каримов В.Путин ўзидан ўрнак олиши тарафдори\nМосквага расмий сафар қилган Ўзбекистон раҳбари Ислом Каримов мухбирлар билан мулоқот чоғида россиялик ҳамкасби Владимир Путиннинг учинчи муддатга президент бўлиб қолиши тарафдори экани ҳақида баёнот берди.\n“Мен ҳар доим Владимир Владимирович ўзининг номзодини учинчи муддатга қўйиши ташаббуси тарафдори бўлганман, хусусан, бундай ташаббусни ўзим ҳам айтганман. Албатта, бугун бу ҳақда гапиришга кеч бўлди. Бундай вариант амалга ошиши мумкин эди ва бу ҳақда ҳеч ким пушаймон қилмаслигига ишончим комил”,- деди Ўзбекистон раҳбари.\nИ.Каримовнинг ўзи ўтган йилнинг 23 декабрида Ўзбекистон конституцияси талабларига зид равишда учинчи марта президент этиб сайланиб олган. Бунда Ўзбекистонда мутлақ ҳокимият эгаси бўлган И.Каримов на конституцияга ўзгартиш киритди, на мамлакатнинг бош қонунини нега бузаётганини изоҳлади.\n“Энди эса (И.Каримов) В.Путинни ҳам ўз мамлакати конституциявий тузумига тажоввуз қилишга ундаб, кулгига сабаб бўляпти”,- дейди ўзбекистонлик мустақил кузатувчи ва собиқ дипломат Тошпўлат Йўлдошев.\n“Свобода” радиосининг Марказий Осиё бўйича таҳлилчиси Виталий Портников И.Каримовнинг “бугунги вазиятда бу вариант ҳаммага тўғри келар эди”, деб ўзининг қонунларни писанд қилмайдиган “беадаб” сиёсатчи эканини яна бир бор намойиш қилганини айтади.\n“Ислом Каримов Россияда мавжуд сиёсий воқеаликка тўғри баҳо берди, менимча. Президент Путиннинг конституцияни ўзгартирмагани ва учинчи марта президентликка бормагани ўзи учун сиёсий хато бўлди. У конституцияни бузмади ва таъбир жоиз бўлса, Россиянинг Европада жойлашган давлат, деб аталишига лойиқ йўл тутди. Президент Каримов эса Марказий Осиёдаги бошқа ҳамкасблари сингари мамлакатда чексиз ҳокимиятга эга экани, ҳар қандай қонунга тупуриб, истаганча ҳокимиятда қолиши мумкинлигини ошкора намойиш қилди. Лекин Ўзбекистон ва Марказий Осиёнинг бошқа давлатларидан фарқли ўлароқ, Россияда сиёсий элитанинг В.Путинни ҳокимият қолдириш истагидан кўра, мавжуд институционал муаммолар устунроқ келганини кўрдик”,- деди В.Портников.\nУнинг фикрича, Ўзбекистон президентининг Москвадаги баёноти қонунсизлик ва қонунга беписандлик қилиш маъносида президентликда қолиш унинг ўзи учун энг тўғри қарор бўлганини яна бир намойиш этишга уринишдир.\nИ.Каримов В.Путиннинг учунчи президентлик муддати ташаббускорларидан биринчиси эмас. Шу пайтгача В.Путиннинг президентликда қолиши ташаббуси билан Россиядаги баъзи ижодкор интеллигенция вакиллари, “нафақахўрлар уюшмаси” ёки “уй бекалари тўгараги” каби турли гуруҳлар Кремлга очиқ хатлар юборган. Бундан ташқари, Қозоғистон президенти Нурсултон Назарбоев ҳам шунга ўхшаш баёнотларни қилиб улгурган.\nЛекин И.Каримовнинг ўзи яқиндагина аксилконституциявий равишда президентлик муддатини узайтириб олган сиёсатчи сифатида бундай баёнотлар қилишда “эҳтиётроқ бўлиши” кераклигини айтади суҳбатдошлар.\nТ.Йўлдошев И.Каримов бу сўзларни билмасдан гапириб юборган бўлса керак, деб тахмин қилади.


Бағлондаги фожеа тўғрисида янги фаразлар\n30 ноябр 2020, Тошкент вақти: 01:49\nБМТнинг ички ҳисоботларидан бирида шу ой бошида Афғонистоннинг Бағлон шаҳрида худкуш содир этган портлашда расман эълон қилинганидан кўра кўпроқ тинч аҳоли вакили қурбон бўлгани айтилади.\n6 ноябрь куни Бағлонда шакар заводининг очилиш маросимида содир этилган портлашда афғон парламентининг олти депутати билан бир қаторда тинч аҳоли вакилларидан 40дан ортиғи ҳалок бўлгани хабар қилинган эди.\nБу портлаш Афғонистон тарихидаги энг қонли террор ҳаракатидан бирига айланди. Айниқса, худкуш шакар заводига келган депутатларни қарши олиш учун чиқарилган жажжи ўқувчилар орасига кириб ўзини портлатгани мамлакат аҳлини жунбушга келтирди.\nМазкур портлашни кескин қоралаган президент Ҳомид Карзай ҳам террор ҳаракатида 6 депутат ва 40дан ортиқ тинч аҳоли вакили ўлганини билдирганди. Энди БМТнинг ички ҳисоботида қурбон бўлган тинч аҳоли вакиллари сони 77 киши экани, уларнинг аксарияти маросимга йиғилганларнинг энг олдинги сафларига қўйилган мактаб ўқувчилари бўлгани айтилмоқда. Муҳими шуки, қурбонларнинг катта қисми худкуш содир этган портлашдан эмас, балки саросимага тушган тансоқчиларнинг оломонга қарши ўт очишидан ўлган. БМТ ҳисоботида қўриқчилар қуролларидан юздан ортиқ ўқ отилгани маълум қилинган.\nБироқ Афғонистон расмийлари БМТ мутахассисларининг бу маълумотини инкор этмоқда. Жумладан, Афғонистон ички ишлар вазири матбуот вакили Замрай Башарий БМТ ҳисоботида келтирилган маълумотлар афғон терговчилари аниқлаган маълумотлардан фарқли эканини айтади.\n“Биздаги далиллар депутатларнинг тансоқчилари портлашдан сўнг тинч аҳоли вакилларига қарата ўқ узган, деган маълумотдан жуда узоқ. Аммо бизда қўриқчилар қуюқ тутун ичида мўлжални нишонга ололмай, қуролдан ўқ узгани тўғрисида гувоҳларнинг кўрсатмалари бор. Ўлдирилган ва жароҳат етказилган одамларнинг танасидан эса алоҳида ўқ эмас, бомба қолдиқлари топилган”,- дейди З.Башарий.\nБМТнинг Афғонистондаги миссияси вакили Адриан Эдвардс фикрича, БМТ ички ҳисоботида келтирилган маълумот аслида Бағлонда содир бўлган фожеа тўғрисида мавжуд кўплаб фаразларнинг биридир.\n“Биз ҳануз Бағлонда бўлган портлашни ўрганишда давом этяпмиз. Мавжуд барча маълумотларни тўплаб, аслида нима содир бўлгани, шунча одамнинг ўлимига олиб келган воқеа сабабларини ўрганишга ҳаракат қиляпмиз. Чунки айрим одамлар портлаш туфайли, айримлари эса қурол ўқидан нобуд бўлган. Шунинг учун ҳам қурбонлар ўлими ҳақида турли мазмундаги маълумотлар пайдо бўлди. Бироқ ҳали аниқ хулоса айтилгани йўқ”,- деди Адриан Эдвардс.\nУнинг сўзларига кўра, Бағлон фожеасига оид мавжуд кўплаб тахминлардан бирини ўртага ташлаган БМТ Хавфсизлик масалалари бўйича агентлиги Афғонистонда бевосита тергов юрита олмайди. Аммо Афғонистонда тинч аҳоли вакилларидан қурбонлар бўлаётганига оид ҳолатларни кузатиб боради ҳамда мавжуд фактларни аниқлаштиради.\n“Афғонистонда БМТнинг бу каби воқеаларни ичкаридан туриб кузатиши мумкин бўлган бир неча ташкилоти бор. Бундан ташқари, бизнинг инсон ҳуқуқлари аҳволини ўрганиш кафолатига эга бўлган вакилларимиз ҳам бор. Шу боис, БМТнинг юқоридаги тахминни илгари сурган агентлигида ичкаридан ахборот олишнинг қатор йўллари мавжуд”,- дейди А.Эдвардс.\nУ ҳали якуний хулоса айтилмагани, БМТнинг Хавфсизлик маслалари бўйича агентлиги ҳам Афғонистон ҳукумати юритаётган тергов натижаларини кутаётганини яна бир бор таъкидлади.


Имом Ғаззолий ўз асарида рўза ҳақида ёзар экан, жумладан шундай фикрларни келтириб ўтади: “Рўза тутиш жон учун закот, бадан учун риёзат, яхшилик учун даъватдир. Рўза инсон учун гуноҳлардан тийилиш, жамият учун жиноятлардан сақланишдир. Оч баданда қалб бир меъёрда ишлайди, ақл тиниқлашади, кўз равшан тортади”.\nХалқимиз қадимдан эътиқод қилиб келган ислом дини миллий қадриятларимиз билан уйғунлашиб, гўзал кўриниш касб этган. Буюк аждодларимиз Рамазон ойини янада меҳр-мурувватли ва сахий, ҳар қачонгиданда олижаноб бўлиб ўтказганлар. Тарихчи Хондамир ўз асарида ёзишича, Ҳазрати Навоий ҳам ушбу муборак ойда яхшилик ва садақани имкон борича орттиришга интилган. Аждодимиз тез-тез ифторлик дастурхонини ёяр, унда улуғ саййидлар, ўша замоннинг олимлари ва бошқа кўпгина замондошларини таклиф этарди. Алишер Навоий меҳмонлар ҳурматини ўрнига қўйиб, овқатларни ўзлари тортарди. Аллома бобокалонимизнинг Рамазон ойидаги бу буюк илтифоти, саховати авлодларига намуна бўлишга арзигулик фазилатдир. Чунки, мана шундай файзли онларда Навоий бобомизнинг ворислари бўлган кўпгина юртдошларимиз ҳам яқинлари учун ифторлик дастурхонларини ёйиб, кўп дилларни мамнун этиш асносида, бемисл савобларга-да нойил бўлмоқдалар.\nАйниқса, Рамазон кунлари юртимизда масжидларимиз янада ободлашади. Тобора чирой очиб, кўркамлашиб бораётган ибодатгоҳларимизда таровеҳ намозлари ва бугунги кун учун долзарб бўлган мавзулардаги суҳбатлар ўтказилмоқда. Бу каби яратилган шароитлардан юртдошларимиз мамнун ҳолда қўлларини дуога очиб, юртимиз тинчлиги, халқимиз фаровонлиги, осмонимиз мусаффолигини сўраб Яратганга илтижо этадилар.\nмудир ўринбосари, манбалар асосида тайёрлади\nНафл намози: шуруқ ва зуҳо намозлари


Эл нетиб топгай мениким… - zarnews.uz\nУлуғ ёзувчимиз Ойбек «Қутлуғ қон» романида кишан сўзини жуда ўрнига қўйиб ишлатган. Гулнорга уйланиши масаласини гаплашиб ўтиришганида темирчи Қоратой Йўлчига қарата «Биламан, тушунаман, кишанга тобинг йўқ», дейди.\nШунга ўхшаб, халқимизнинг эндигина қутулган кишанни яна қайта бўйнига илишга тоби ҳам, тоқати ҳам йўқлигини, бу гапларнинг тагмаъноси нима эканлигини бугун юртдошларимиз тушуниб етган. Шунинг учун, мамлакатимизда рус тилига расмий тил мақомининг берилишига ҳеч қачон йўл қўйилмаслигига шубҳаланмаса ҳам бўлади.\nХалқимиз кейинги йилларда ҳамма соҳада илгарилаб кетди. Дунёқараши ўзгарди. Яшаш тарзи, турмуш шароити кун сайин яхшиланмоқда. Ижтимоий тармоқларда мавзуга оид билдирилаётган фикр-мулоҳазалар буни яққол исботлаб турибди.\nАммо, бу чиқишдан ҳам ҳикмат изласа бўлади. У халқимизнинг ўз она тили тақдирига бефарқ эмаслигини яна бир бор исботлади, юрагидаги гапларни тўкиб солишга туртки бўлди.\nМасалан, мен нимани ўйлаяпман. Ўша қалтис замонларда – ўтган асрнинг 80-йиллари охирларида ижтимоий-сиёсий вазият қандай эди? Ҳали мустақиллигимиз қўлга киритилмаган пайтларда Олий Кенгаш томонидан ўзбек тилига давлат тили мақомини беришнинг кун тартибига қўйилиши мустақиллик йўлидаги илк қадамлар эмасмиди? Мана шу илк қадамлар маънавий жасорат бўлмаганмиди? Биринчи Президентимиз Ислом Каримов (охиратлари обод бўлсин!) «Тил элни бирлаштириши лозим», деган ғоя билан чиққанида хаёлидан нималар кечган эди?\nШу саволлар атрофида фикр қилганимда она тилимиз ҳамма замонларда ҳам босим ва тазйиқ остида тараққий этиб келгани кўз олдимдан ўтади. Хайриятки, унинг ўз ҳимоячилари, ўз фидойилари бўлган ва бундан кейин ҳам бўлади. Улуғ Алишер Навоийнинг «Муҳакамат ул-луғатайн» асарининг ёзилиш тарихини бир эслайлик.\nБу улуғ неъматга тазйиқ ўтказаётганлар ташқаридан бўлганда масаланинг моҳиятини тушуниш осон кечади. Аммо душманлик ичкаридан бўлса-чи? Шундай пайтда менинг кўз олдимга адабий тилимизни бузаётганлар, унга нисбатан менсимасдан муносабатда бўлаётганлар келади. Агар улар бошқа миллат вакиллари бўлса, бу – тушунарли. Аммо шу миллатга мансуб бўлса-чи? Ўзингдан чиққан балога, қайга борасан даъвога!..\nМатбуот ва оммавий ахборот воситалари бўлган радио, телевидение, газета ва журналлар, интернетдаги ижтимоий тармоқлар мамлакатимизда ўзбек тилининг фаол истеъмолчилари ҳисобланади. Унинг адабийлиги ва маданийлигини тарғиб қилувчилар ва намойиш этувчилар ҳам айнан шулар. Газета ва журналларда, давлат радио ва телеканалларида адабий тил меъёрларига амал қилинаяпти. Аммо, айрим нодавлат телеканаллари, улардаги айрим кўрсатув ва радиоэшиттириш бошловчилари (аслида «олиб борувчи» бўлиши лозим) тилининг бутунлай шевачиликка, «вотти-вотти» асосига қурилганлигини қандай тушунса бўлади? Бу уларнинг ўзбек адабий тилини билмаслиги дебми ёки она тилига бўлган беписандлик ва ҳурматсизлик, дебми? Ёки ўзларини бошқа ўзбек шевалари вакилларидан устун қўйишми? Худди рус тилига расмий тил мақомини беришни таклиф қилиб чиққанларга ўхшаб, булар ҳам муайян мақсадни кўзлаб шундай қилишадими ёки шунчаки манманлик ва олифтагарчиликми? Ёки адабий тилда гапириш лаёқати етишмайдими? Ахир оммавий ахборот воситалари халқники-ку, уларнинг шахсий мулки эмас-ку!\nОммавий ахборот воситалари эса бундайлар учун минбар вазифасини ўташи халқнинг ҳамиятига тегадиган бир ишдир. Бундан ташқари, кўпчилик ёшлар буни «демак, шундай гапириш керак экан», деб тушунишади. Бу эса, муқаррар равишда адабий тилнинг бузилишига, бинобарин, саводсизликка йўл очади.\nБас, шундай экан, бу «ички диверсия»га бундан буёғига йўл қўйиб бўлмайди. Чунки, эл таниган айрим санъаткорлар ёки журналистлар бўла туриб, ҳеч истиҳола қилмасдан, масъулият сезмасдан киноларда, телеканаллар минбарида халқ билан мулоқотларда адабий тилда гапиришни ўзларига эп кўрмайдиганларни тил маданиятидан йироқ кимсалар, деб ҳисоблаймиз.\nБугун гап ҳамжиҳатлик, бир ёқадан бош чиқариб ишлаш ва яшаш устида гап кетаётган экан, адабий тил меъёрларига амал қилишда ҳам шу тамойилга суяниш керак. Бу эса, айниқса, эл таниган зиёлилар зиммасига катта масъулият юклайди.\nБиз рус миллатини ҳам, рус тилини ҳам эъзозлаймиз. Мамлакатимизнинг бундан кейинги тараққиётида хорижий мамлакат халқлари билан иззат-ҳурматда бўлиш, керак бўлса, уларнинг тилларини ўрганиш бизга фақат ютуқлар келтиради. Аммо бунинг учун хорижий тилларнинг мақомини тафаккур тилимиз, миллий бисотимиз ва ғуруримиз бўлган она тилимизга ҳуқуқий жиҳатдан тенглаштириб ўтиришга асло ҳожат йўқ. Биз эҳтиёжимиздан ва миллий манфаатимиздан келиб чиқиб, уларнинг ҳаммасини ҳам ўрганаверамиз. Ундан кўра ичкаридаги аҳволимизни тузатайлик. Марҳамат қилиб, она тилимизда тўғри ёзишни ва тўғри талаффуз қилишни ўрганайлик. Инсонийлик ғурури билан ёнма-ён миллий ғурур ҳам борлигини унутмайлик. Одамийлиги ва ғурури бўлмаган ўзбекни дунёда ким танийдию ким тан олади?\nТемир йўл чиптаси пуллари фоизлари ушланмаган ҳолда қайтарилади\nВилоят СЭОМ: Самарқанд шаҳрида ҳар бири беш кишилик 20 та дезинфекциялаш гуруҳи ишлаяпти\nкоронавирус карантин коронавирус карантин ниқобисиз ҳаркат Озиқ-овқат Хитой транспорт ҳаракати тиббий ниқоблар коронавирус дунёдаги вазият Шавкат Мирзиёев дезинфекция чартер рейс


ОЧЛ. «Бунёдкор» Эрон клубини мағлуб эта олмади » Скачать музыку бесплатно новинки музыки 2016-2017\nКомментариев: 0 Просмотров: 216 Дата: 17-03-2016, 03:35 Осиё чемпионлар лигасининг 3-тури доирасида "Бунёдкор" ўз майдонида Эроннинг "Зоб Оҳан" жамоасини қабул қилди. Учрашувда ҳисоб очилмади ва "қалдирғочлар" ўз очколарини иккитага етказди.Биринчи бўлимда Сергей Лушчан асосан ҳимоявий ўйинга таяниб, асосий таркибнинг бир неча футболчиларини захирада қолдирди. Ўйин шунга мос бўлди ҳамда хавфли вазиятлар кўп юзага келмади. Фақатгина бўлим сўнгида Карпенко ва Насимов ажойиб имконият юзага келди. Айниқса, Баҳодир яккама-якка вазиятда дарвозани ишғол эта олмади.Иккинчи бўлим бошида Ҳамдамов ва Ҳамдамов майдонга тушиши билан тошкентликлар ҳужумкор ўйин қила бошлашди. Элдор дарвозабон билан юзма-юз чиқиб борди ва зарба йўллади. Мазаҳерий зарбани қайтарди. Умуман олганда, иккинчи 45 дақиқаликда жамоалар очиқ ўйин намойиш қилишди. Ҳар иккала жамоада имкониятлар юзага келди, аммо дарвозани ишғол қилиш ҳеч кимга насиб этмади.Бугунги натижадан кейин "Зоб Оҳан" ўз очколарини 5тага етказган бўлса, "Бунёдкор" иккинчи очкосини қўлга киритди.ОЧЛ, "В" ГУРУҲИ, 3-ТУР"БУНЁДКОР" - "ЗОБ ОҲАН" - 0:0 (ОНЛАЙН ТРАНСЛЯЦИЯ)Огоҳлантириш: Алимпиевич (22)"Бунёдкор": 25.Муроджон Зуҳуров, 3.Акром Комилов, 7.Шакер Зуаги, 9.Сато Минори, 14.Баҳодир Насимов (Забиҳилла Ўринбоев 58), 16.Дилшод Аҳмадалиев, 22.Рустам Ашурматов, 29.Отабек Шукуров, 30.Юрица Булят, 71.Александар Алимпиевич (Элдор Шомуродов 46), 77.Виктор Капренко (Достон Ҳамдамов 46)"Зоб Оҳан": 12.Муҳаммадрашид Мазаҳерий, 3.Волид Исмоил, 4.Ҳоди Муҳаммадий, 8.Қосим Ҳадодифар (Даниэл Исмоилифар 46), 9.Кваеҳ Ризоий, 11.Муртазо Табризий (Марко Аурелио 73), 15.Эҳсон Паҳлавон, 16.Али Ҳамам, 30.Маҳди Ражабзода (Амиркамдар Аҳмад 84), 33.Воҳид МуҳаммадзодаБош ҳакам: Питер Грин (Австралия) - деб хабар бермоқда Stadion.uz нашри.


Россия ва Европа давлатларида бир ҳафта давомида ёққан кучли ёмғир оқибатида юзага келган сув тошқинларида 87 киши нобуд бўлди. Улардан 58 нафари Россиянинг Қора денгиз минтақасида қурбон бўлди.\n14 декабр 2019, Тошкент вақти: 13:04\nЧех республикасида Влтава дарёси суви ўзанидан тошиб кетгани натижасида юз берган тошқиндан ҳозиргача саккиз киши нобуд бўлди ва икки киши бедарак йўқолди. Прага шаҳрининг эски шаҳар қисмидаги таҳминан 500та кўчани дарё суви босиши таҳдиди бор.\nАвстрияда бир нечта тўғон бузилгани оқибатида қишлоқларни сув босди ва тўрт киши нобуд бўлди.\nГерманиянинг Саксония вилоятида сув тошқинларида икки киши нобуд бўлди ва 9 киши бедарак йўқолди. Бавария штатининг бир қисмида Германия хукумати фавқулодда ҳолат эълон қилди.\nСув тошқинлари Руминияда уч кишини ҳаётдан бевақт олиб кетди.


Туркия Сурия билан чегарасига 80 та зирҳли транспорт воситаси юборди\n08:18 / 18.09.2017\nТуркия Сурия билан чегарасига 80 та зирҳли транспорт воситаси юборди. Зирҳли техника Туркия шимоли-ғарбидаги Люлебургаз туманидан тортиб келинмоқда, деб хабар бермоқда ТАСС ахборот агентлиги.\nYenisafak нашрининг маълум қилишича, Туркия Суриянинг Идлиб вилоятидаги яна бир деэскалация ҳудудида хавфсизликни таъминлаш мақсадида 25 минг аскар юбормоқчи. Бу ҳудуд яратилиши ҳақида 15 сентябрда Остонада Суриядаги вазиятни тартибга солиш бўйича халқаро музокаралар вақтида эълон қилинганди.\nИюлда Туркия мудофаа вазири Фикри Ишик Анқара курдлар назоратида бўлган Суриянинг Африн шаҳрида ҳарбий операция ўтказиши мумкинлигини, ундан аввалроқ Ражаб Тоййиб Эрдўған Туркия Сурия шимолида курд давлати барпо этилишига йўқ қўймаслигини айтгандилар.\nТуркия Сурия зирҳли техника


ЎзА - ОАВ: Ўтган йили АҚШдан Канадага 26 мингдан ортиқ ноқонуний муҳожир келган\n08.05.2018 14:42 Чоп этиш версияси\nОАВ: Ўтган йили АҚШдан Канадага 26 мингдан ортиқ ноқонуний муҳожир келган\n2017 йил апрелидан бошлаб 26 мингдан зиёд ноқонуний муҳожирлар АҚШнинг Канада билан чегарасидан ўтган. Бу ҳақида "GlobalNews" телеканали Канаданинг жамоатчилик хавфсизлиги ва фуқароликни ҳимоя қилиш вазирлиги маълумотларига асосланиб хабар бермоқда.\nҚайд этилишича, Америка–Канада чегарасидан ўтган 26 минг 250 кишидан 243 нафари турли сабабларга кўра депортация қилинган. Яна 200 нафар ноқонуний муҳожирлар яқин орада ўз ватанларига мажбуран қайтишлари керак. Қолганлар билан мамлакат миграция хизмати шуғулланмоқда. Улар ҳозирча, муҳожирларнинг вақтинчалик яшаш жойларида истиқомат қилишади. Аксарият ноқонуний муҳожирлар одатда КанадагаКвебек, Онтарио ва Манитоба провинциялари орқали ўтишади. Уларнинг аксарияти Гаити ва Нигерияликлардир.\nКанадага АҚШдан ноқонуний муҳожирларнинг келиши 2017-йил бошидан кўпайди. Улар президент Доналд Трампнинг қатъий иммиграция сиёсати сабабли Қўшма Штатлардан депортация қилинишларидан чўчишгани сабабли шундай йўл тутишяпти.